Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - I luku - Yhteisön toimielinten järjestäytyminen - Komissio - 2 artikla

1. Komissio ryhtyy hoitamaan tehtäviään kun sen jäsenet on nimitetty.

2. Täyttääkseen sille tämän yleissopimuksen 1 §:ssä annetun tehtävän komissio ryhtyy viipymättä toteuttamaan sopimuksessa sille määrättyjä tiedotus- ja tutkimustehtäviä 46 47 48 artiklassa ja 54 artiklan 3 kohdassa määrätyin edellytyksin ja toimivaltuuksin. Komission ryhdyttyä hoitamaan tehtäviään hallitukset ilmoittavat sille 67 artiklan nojalla kaikki toimet jotka ovat omiaan muuttamaan kilpailun edellytyksiä ja 75 artiklan nojalla kauppasopimusten tai vaikutukseltaan vastaavien järjestelyjen hiiltä ja terästä koskevat määräykset.

Komissio määrittelee laitteistoista ja ohjelmista saatujen tietojen perusteella päivän josta alkaen muita kuin edellisessä alakohdassa tarkoitettuja 54 artiklan määräyksiä sovelletaan sekä investointiohjelmiin että hankkeisiin jotka ovat tuona päivänä toteutettavana. Kyseisen artiklan toiseksi viimeistä kohtaa ei kuitenkaan sovelleta hankkeisiin joita koskevat tilaukset on tehty ennen 1 päivää maaliskuuta 1951.

Komissio käyttää tarvittaessa heti tehtäväänsä ryhdyttyään hallitusten kanssa neuvotellen 59 artiklan 3 kohdassa tarkoitettuja toimivaltuuksia.

Komissio ryhtyy hoitamaan muita sille sopimuksessa määrättyjä tehtäviä vasta päivänä jona siirtymäkausi kunkin kyseessä olevan tuotteen osalta alkaa.

3. Edellä tarkoitettuina päivinä komissio ilmoittaa jäsenvaltioille kunkin tehtävän osalta olevansa valmis ottamaan sen vastaan. Jäsenvaltiot käyttävät vastaavia toimivaltuuksia ilmoituksen tekemiseen saakka.

Komissio ja jäsenvaltiot käyvät kuitenkin siitä päivästä alkaen jonka komissio vahvistaa heti tehtäväänsä ryhdyttyään neuvotteluja keskenään kaikista jäsenvaltioiden suunnittelemista laeista ja asetuksista jotka koskevat sopimuksen mukaan komission toimivaltaan kuuluvia asioita.

4. Komissio tutkii asianomaisten hallitusten kanssa voimassa olevien lakien ja asetusten vaikutusta hiili- ja terästeollisuuteen erityisesti sen toimivaltaan kuulumattomien sivutuotteiden hinnan vahvistamista koskevien lakien ja asetusten vaikutusten osalta samoin kuin sopimuspohjaisten sosiaaliturvajärjestelmien vaikutusten osalta siltä osin kuin näillä sosiaaliturvajärjestelmillä on saman alan säädöksiä vastaavat seuraukset edellä sanotun kuitenkaan rajoittamatta uusien toimenpiteiden vaikutusta koskevien 67 artiklan määräysten soveltamista. Jos se toteaa että osa näistä säännöksistä joko itsessään tai niiden ja kahden tai useamman jäsenvaltion vastaavien määräyksien välillä olevien eroavuuksien vuoksi on omiaan vääristämään tuntuvasti kilpailun edellytyksiä hiili- tai terästeollisuudessa kyseisen valtion markkinoilla muualla yhteismarkkinoilla tai vientimarkkinoilla komissio tekee neuvostoa kuultuaan hallituksille joita asia koskee ehdotukset toimiksi joiden se arvioi olevan omiaan oikaisemaan tällaiset säännökset tai korjaamaan niiden vaikutukset.

5. Saadakseen toimintansa yritysten erilaisista menettelytavoista riippumattomaksi komissio etsii hallitusten yritysten ja niiden yhteenliittymien työntekijöiden käyttäjien ja kauppiaiden kanssa neuvotellen keinoja joilla voitaisiin verrata:

- hintoja jotka vaihtelevat laadun mukaan tuotteen keskihintaan nähden sekä tuotteiden valmistusvaiheen mukaan;

- poistojen laskentaa.

6. Valmistelukauden aikana komission ensisijaisena tehtävänä on solmia suhteet yrityksiin ja niiden yhteenliittymiin sekä työntekijöiden käyttäjien ja kaupan järjestöihin saadakseen konkreettisen käsityksen kokonaistilanteesta ja niistä erityisistä tilanteista jotka vallitsevat yhteisössä.

Komissio laatii markkinoista hankinnoista yritysten tuotanto-oloista työntekijöiden elinoloista ja nykyaikaistamis- ja varustautumisohjelmista saamiensa tietojen avulla kokonaiskuvan yhteisön tilanteesta yhteydessä niihin joita asia koskee antaakseen yhteisen suunnan heidän toimilleen.

Näiden neuvottelujen ja näin saadun kokonaiskuvan perusteella valmistellaan tarvittavat toimenpiteet yhteismarkkinoiden toteuttamiseksi ja tuotannon mukauttamisen helpottamiseksi.